شەفەق نیوز/ نێچیروان بارزانی سەرۆک هەرێم کوردستان،
ئمڕوو دووشەممە، کۆبونەوەیگ وەگەرد فەرماندەیل هێزەیل وەزارەت پێشمەرگە کرد، لە
پشت کۆبونەوەیگ هەماهەنگی وەگەرد دەسەڵاتەیل لە بەغداد، لە شوین پەلاماریگ لەبان
هێزەیلیگ عراقی و پێشمەرگە لە ناوچە دابڕیایەکان.
سەرۆکایەتی هەرێم کوردستان لە بەیاننامەیگ وت: بارزانی
لە ناو کۆبونەوەگە باس رەوشەیل پێشمەرگە و دویاترین گەشەیل لە نواگردن ریخریاگ
داعش و تەقەلایل رێکخستن وەزارەتەگە و ئەو ریگرەیلە لەنوای کرد.
هەمیش کۆبەنەوەگە باس لە گامەیل پڕۆژەی چاکسازی لە
وەزارەت پێشمەرگە کرد و پاڵپشتی ودەسمیەتی هاوپەیمان ناودەوڵەتی و کەمی وخوازین
وەزارەت پێشمەرگە و چوینیەتی چارەکردنیان، وهەماهەنگی وەگەرد هێزەیل فیدڕاڵی
وهێزەیل هاوپەیمان ناودەوڵەتی دژوە داعش وە تایبەت لە ناوچەیل مادەی ١٤٠.
لەو کۆبونەوە ک جیگر سەرۆک هەرێم و وەزیر پێشمەرگە وسەرۆک ئەرکان و ئەمیندار گشتی
وەزارەت پێشمەرگە و سەرپرشتیاریەیل  هێزەیل
٧٠ و ٨٠ ئەرا پێشمەرگە و بڕیارکار دەسەگە ئامادەی بوین، و بڕیار دریا لایەنەیلیگ
پەیوەندیدار تر لە حکومەت بخریرنە ناو دەسەگە و وەزوی خوازینەیل پێشمەرگە لە
سەنگرە وەردەمینەیل دابین بکریەن و کار وەگەرد لایەنە عراقیەکان بکریەێد ئەرا
پڕەوکردن بۆشاییە ئەمنیەکان لەناوبەین پێشمەرگە وهێزەیل فیدڕاڵی.
